Document ID: /roh_data/filtered/fineweb-2-filterrobots_roh.jsonl.gz/64539

L’aua è l’origin da tut. E l’aua è da chattar quasi dapertut – era en las istorgias da «Cuntrasts». Tge far, sche l’aua è malnetta? Nus mussain, pertge ch’i dat adina puspè fecalias en l’aua da baiver en il Grischun. Pervi da l’aua netta e minerala vegnivan pli baud ils giasts en il Scuol Palace a Nairs a far la cura. Suenter in temp da crisa è l’hotel vegnì reavert questa stad. Ma tgi èn quests investurs-milliardaris? E per finir: Cura avais vus spons larmas la davosa giada?